Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: kiadására irányul, akkor az 1957. évi IV. törvény elõírásait kell alkalmazni az ügyintézési határidõ
Paragraph Index: 322

d) alpontjai szerinti eljárások összevonása esetén az átalakítási engedélyben rendelkezik. Atomerõmûvi blokk új üzemeltetési engedélyének megszerzését elõ kell írni, amennyiben az átalakítás következtében a blokk üzemeltetési módja, tervezett üzemállapotai, tervezési alapja, mûködési módja, biztonsági funkciói módosulnak és a blokk már rendelkezik üzemeltetési engedéllyel. 4.021. A Végleges Biztonsági Jelentésben leírtaknak az átalakítás miatt szükséges, a Végleges Biztonsági Jelentés éves aktualizálásánál bevezetni kívánt módosítás tervezetét az Engedélyesnek a 4.016. pont d) alpontja szerinti, vagy ha az nem kerül lefolytatásra, akkor a 4.016. pont e) alpontja szerinti engedélyezési eljárás részeként kell a Hatósághoz benyújtani. Amennyiben az elvi átalakítási engedélyezéssel lezárul a hatósági engedélyezés, akkor a sikeres üzembevételt kell mint benyújtási határidõt nevesíteni. Az átalakítás megvalósulásához szükséges engedélyfajtákat figyelembe véve a Hatóság az elvi átalakítási engedélyben rendelkezik arról, hogy a Végleges Biztonsági Jelentés éves aktualizálásánál bevezetni kívánt módosítás tervezetét a fentiek szerint mikor kell a Hatósághoz benyújtania. 4.022. A Hatóság az Engedélyes kezdeményezésére az engedélyezési tevékenységét soron kívül végzi el, amennyiben a Hatóság közremûködését igénylõ ügy nem volt tervezhetõ, váratlanul keletkezett és a soron kívüli ügyintézés hozzájárul egy egyértelmûen kedvezõtlen biztonsági állapot megszüntetéséhez. 4.023. A Hatósághoz benyújtandó engedélykérelemben fel kell tüntetni a soron kívüli eljárásra vonatkozó kérést. A kérelemben részletesen indokolni kell a soron kívüli eljárás szükségességét, bemutatva azt, hogy mi az alapja a kérésnek, a késedelemnek milyen, a biztonságra kiható következményei vannak és azt, hogy a késedelembõl adódó többletkockázat más módon nem kezelhetõ. 4.024. A soron kívüli eljárásban lefolytatott engedélyezésnél támasztandó tartalmi és formai követelmények ugyanazok mint normál eljárás esetében. 4.025. A soron kívüli eljárás nem eredményezheti az Engedélyesnél a beadvány, illetve a Hatóságnál a kérelem felülvizsgálata részletességének és alaposságának csökkenését. 4.026. A soron kívüli eljárásra való tekintettel a kérelem felülvizsgálatát a Hatóság a beérkezés után azonnal megkezdi és az eljárásban felmerülõ hiányosságok pótlását, a tényállás tisztázásához szükséges egyeztetéseket faxon, telefonon kezdeményezi az eljárás egyes lépéseinek megfelelõ dokumentálása mellett. 4.027. A soron kívüli eljárásnál a Hatóság a mûködési szabályaiban rögzítettek szerint folytatja le az engedélyezési eljárást. 4.2. ELVI ÁTALAKÍTÁSI ENGEDÉLY 4.2.1. Az engedély érvényessége 4.028. Az engedély a tervezett átalakítás biztonsági szempontú megengedhetõségét rögzíti. A jogerõs elvi átalakítási engedély birtokában az átalakítással kapcsolatos rendszerelemek hatósági engedélyhez nem kötött gyártási, beszerzési tevékenységei végezhetõk, továbbá olyan szerelési tevékenységek hajthatók végre, amelyekhez nincs szükség hatósági engedélyre és e tevékenység nincsen hatással a blokk vagy blokkok biztonságára, az átalakítást megelõzõen érvényben levõ dokumentumok szerinti mûködésére. 4.029. Az engedély határozott ideig érvényes, idõtartamát a Hatóság az átalakítás megvalósításához szükséges tevékenység sajátosságait figyelembe véve határozza meg. Az érvényességi idõ 5 évnél nem lehet hosszabb. Az engedély – a jogszabályi elõírások változatlansága esetén – egy alkalommal meghosszabbítható 2 évnél nem hosszabb idõtartamra. 4.030. Az engedély lejártát vagy érvénytelenné válását követõen új, a hatályos jogszabályi elõírások szerinti eljárásban kell kezdeményezni az új engedély megszerzését. 4.2.2. Az engedélykérelem tartalmi követelményei 4.031. Az engedélyezés során a Hatóság azt vizsgálja, hogy a tervezett átalakítás megvalósítása során és annak megvalósulását követõen teljesülnek-e, vagy teljesíthetõk-e a biztonsági követelmények. Az engedélykérelemnek tartalmaznia kell:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes